# Ansarijauhiainen

### Wikipedia

Ansarijauhiainen
Tieteellinen luokittelu

Domeeni: | Eukaryootit Eucarya
Kunta: | Eläinkunta Animalia
Luokka: | Hyönteiset Insecta
Lahko: | Nivelkärsäiset Hemiptera
Alalahko: | Homoptera
Heimo: | Jauhiaiset Aleyrodidae
Suku: | Trialeurodes
Laji: | vaporariorum

Ansarijauhiainen (Trialeurodes vaporariorum) on pieni lentävä hyönteinen. Se on saanut suomenkielisen nimensä siitä että sitä tavataan lähinnä kasvihuoneissa eli ansareissa, mutta syksyllä nitä tavataan myös asuinhuoneissa. Ansarijauhiaiset ovat kotipuutarhaan ilmestyvistä hyönteisistä toiseksi yleisimpiä heti vihannespunkkien jälkeen. Ne lehahtavat ilmaan kasvia kosketettaessa.

## [muokkaa] Koko ja ulkonäkö

Täysikasvuinen ansarijauhiainen on siivellinen ja väriltään vaaleankeltainen hyönteinen. Aluksi jauhiaiset ovat lähes värittömiä, myöhemmin tummahkoja tai mustia. Aikuiset ovat 1-2 mm. pitkiä, joilla on neljä siipeä.

## [muokkaa] Lisääntyminen

Naaras kykenee lisääntymään jo 24 tuntia kuoriutumisestaan. Se munii lehtien alapinnalle, munat sijaitsevat yleensä keskisuonen ympärillä tai sivusuonten kohdilla tiiviinä ryppäinä. Munat ovat aluksi vaaleankeltaisia ja muuttuvat harmaiksi ennenkuoriutumista. Toukat ovat muodoltaan soikeita ja litteitä, väriltään vaaleita tai värittömiä ja asustavat lehtien alapinnoilla.

## [muokkaa] Kasvivauriot

Aikuiset ja toukat imevät kasvin nesteitä ja erittävät tahmeaa ulostetta lehdille. Nesteiden imeminen ei vioita kasvia kovin pahasti, vaikka aiheuttaakin nuorten osien epämuodostuneisuutta. Tahmea uloste sen sijaan on erittäin hyvä kasvualusta haitallisille sienille ja homeille. Jauhiaiset lisääntyvät nopeasti ja valtaavat pian kaikki muutkin kasvit. Niistä on vaikea päästä eroon, ja sen vuoksi ne on hävitettävä heti, kun ne ilmestyvät. Suurennuslasilla kannattaa kasveja tarkkailla usein, jolloin tartunnan saamisen jälkeen kasvien pelastaminen on vielä mahdollista. Jos tuhot ovat jo edenneet pitkälle, on kasvi heitettävä menemään.

## [muokkaa] Torjunta

Ansarijauhiaista torjutaan petopunkkien avulla tai myrkyillä.

## [muokkaa] Katso myös

Jauhiaiset

Haettu osoitteesta http://fi.wikipedia.org../../../a/n/s/Ansarijauhiainen.html

Luokat: Hyönteiset | Puutarhanhoito

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Nederlands